**II. GIMNAZIJA - SPLIT Šk.god. 2020./2021.**

**Kućnim se redom u školi:**

1. **Utvrđuju pravila i obveze ponašanja u Školi, unutarnjem i vanjskom prostoru**
2. **Utvrđuju pravila međusobnih odnosa učenika**
3. **Utvrđuju pravila sigurnosti i zaštite od socijalno neprihvatljivih oblika ponašanja, diskriminacije, neprijateljstva i nasilja**
4. **Utvrđuje način ponašanja prema imovini**

**PRAVILA I OBVEZE PONAŠANJA U ŠKOLI, UNUTARNJEM I VANJSKOM PROSTORU**

**1. U PROSTORU ŠKOLE (unutarnjem i vanjskom) zabranjeno je:**

* **pušenje**
* **nošenje oružja**
* **pisanje po zidovima i inventaru škole**
* **bacanje izvan koševa za otpatke – papira, žvakaćih guma i sl.**
* **nošenje i konzumiranje alkohola i narkotičkih sredstava**
* **unošenje sredstava, opreme i uređaja koji mogu izazvati požar ili eksploziju**
* **igranje igara na sreću i sve vrste kartanja**
* **unošenje tiskovina nepoćudnog sadržaja**

**2. Učenici ne smiju bez odobrenja ravnatelja dovoditi u školu strane osobe.**

**3. Svim osobama zabranjeno je dovoditi životinje u prostorije i okoliš škole.**

**4. Učenik je dužan doći u školu najkasnije 5 minuta prije početka nastave, a napustiti školu**

**najkasnije 15 minuta nakon završetka školskih obveza.**

**5. Učenik je dužan:**

* **uljudno se ponašati za vrijeme boravka u školi i izvan nje**
* **održavati čistim i urednim prostore škole**
* **dolaziti uredan (primjereno odjeven) u školu**
* **nakon dolaska u školu odjevne predmete i osobne stvari odložiti na mjesto određeno za tu namjenu**
* **u slučaju kašnjenja javiti se dežurnom nastavniku**

**6. Na znak za početak nastave učenici su obvezni biti na svojim mjestima i pripremiti se za rad**

**7. Učenik može svoje mjesto rada promijeniti samo uz dopuštenje razrednika.**

**8. U kabinet učenici trebaju ući zajedno s nastavnikom.**

**9. Učenici koji su zakasnili na nastavu, trebaju tiho ući i ispričati se. Neopravdano kašnjenje nastavnik će evidentirati.**

**10. U školi (za vrijeme nastave) je zabranjeno korištenje mobitela, walkmena i sličnih aparata ( osim za odgojno obrazovne potrebe )**

**11. Za vrijeme trajanja malih odmora (5 min.) učenici u pravilu ne napuštaju učionicu, a za vrijeme velikog odmora ako to dopuštaju vremenske prilike, učenici borave u dvorištu škole ( kada prestanu epidemiološke mjere )**

**12. Redari (2 tjedno) dolaze 15 minuta prije početka nastave, pregledaju učionicu (utvrde eventualno oštećenje – odmah obavijeste razrednika i podvornika), pripremaju učionicu za nastavu, prijavljuju nenazočne učenike te nakon završetka nastave posljednji napuštaju učionicu uz prethodnu provjeru "ispravnosti" učionice.**

**Za vrijeme odmora redar posreduje pri realizaciji potreba učenika sa razrednikom ( predmetnim profesorom ).**

**Redare određuje razrednik prema abecednom redu.**

**PRAVILA MEĐUSOBNIH ODNOSA UČENIKA**

**SIGURNOSTI I ZAŠTITE OD SOCIJALNO NEPRIHVATLJIVIH OBLIKA PONAŠANJA**

**1. Poticati pružanje međusobne pomoći, uvažavanja, tolerancije.**

**2. Poticati i pomagati u razvijanju samopoštovanja i međusobnog poštovanja, samopouzdanja i smoostvarenja te poouzdanja i ostvarenja potreba drugih učenika**

**3. Učenici mogu predlagati osnivanje učeničke udruge, mogu ustrojavati razne oblike kulturno – umjetničkih, sportskih i drugih sadržaja**

**4. Trebaju poštovati i njegovati spolnu, vjersku, nacionalnu i socijalnu ravnopravnost.**

**5. U školi je zabranjeno izražavanje diskriminacije na osnovi rasne ili etničke pripadnosti, boje kože, spola, jezika, vjere, političkog ili drugog uvjerenja, nacionalnog ili socijalnog podrijetla, imovnog stanja, članstva u građanskim udrugama, obrazovanja, društvenog položaja, bračnog ili obiteljskog statusa, zdravstvenog stanja, invaliditeta.**

**6.Međusobne sporove učenici ne smiju rješavati svađom i fizičkim obračunima, uvrijedom, širenjem neistina i dr. U slučaju međusobnog spora, učenici su dužni zatražiti pomoć nastavnika, razrednika i stručnog suradnika – pedagoga.**

**7. Učenici su dužni uljudno se odnositi prema nastavnicima i drugim radnicima Škole.**

**8. U školi je zabranjen svaki oblik nasilja, izražavanja neprijateljstva, nesnošljivosti i drugog neprijateljskog ponašanja.**

**POSTUPANJE PREMA IMOVINI**

**1. U Školi smo svi, (radnici, učenici i druge osobe koje borave u Školi) dužni skrbiti o imovini prema načelu dobrog gospodara.**

**2. Učenici su dužni čuvati udžbenike i druga obrazovna i nastavna sredstva, a knjige posuđene u knjižnici pravodobno neoštećene vratiti.**